Isichwayo

**Isichwayo** (noma **isicwalo**) siyithuluzi elinothi olubambe ujenga lamazinyo okudonsa izinwele ukuze azihlanze, azithandulule, noma ukuzihlobisa. Izichwayo zazisetshenziswa kusukela ezikhathini zasendulo, njengoba zatholakala ngezindlela ezicwengisisiwe kakhulu ezindaweni zokuhlala ezihlehlela emuva eminyakeni eyizi-5.000 edlule IPheresiya.

Izichwayo zokweluka ezenziwe ngamathambo omkhomo zaseNkathini Yensimbi Ephakathi zatholakala emivubukuleni ese-Orkney naseSomerset.

## Ingcaziso

Izichwayo zakhiwa ngothi oluba namazinyo abelwa aqombothe ngengoni kulo. Izichwayo zingakhandwa ngezithako ezihlukene, iningi likhandwa ngocwazi, inkimbi, noma ukhuni.  Endulo languna, uphondo noma ithambo lomkhomo lalisetshenziswa ukukhandwa isichwayo, ngisho nezinye lendlovu imbala, noma igobolongo lofudu lwalusetshenziswa nalo, nakuba kungasavamanga. Izichwayo zokhuni ngokuvamile zikhandwa ngokhuni le-boxwood, noma ukhuni olufanele. Izichwayo zezingabunjalo eliphezulu zikhandwa ngezandla bese ziphuculwa.

Izichwayo zitholakakala ngezimo nobungako obuhlukahlukene kuye ngomsebenzi wazo. Isicwalo sokuncwala sivame ukuba nekintsho ezacile yokukhuhlukanisa izinwele namazinyo asondelene. Izichwayo ezivamile ziba namazinyo avulekile kulelicala, namazinyo asondelene kwelinye icala.   . Izichwayo ezishisayo zazisetshenzoselwa ukwelula izinwele enkathini yokuqonela eMelika eseNyakatho.

Ama-hairbrush wona atholakala nezinhlobo ezimbili, ephathwa ngezandla noma yogesi. Wona mkhulu kunesichwayo, asetshenziselwa ukusokohla, ukuhlobisa nokuhlanza izinwele.Inhlanganisela yesichwayo ne-hairbrush sanikaziswa *(patented)* ngekhulu le-19.

## Umsebenzi waso

Izichwayo zingasetshenziselwa izinjongo eziningi. Ngokomlando zazisebenza ukulawula izinwele ezinde, ukuhlobisa izinwele, ukuphotha izinwele zibe amageqele noma izimpothe.

Kwezezimboni, izichwayo zisebenza ukuhlulanisa izinxoza ze-cotton nembewu noma iziwidi. Isichwayi kotini *(cotton gin)* kwakuyinguxa eyisichwayo eyafika ngeNguqulo Yezimboni. Isichwayo siyasebenza lapho kufakwa imibala ephepheni le-marble.

Izichwayo ziyasebenza nalapho amaphoyisa aphenyayo eqoqa izinwele nesangulo senkwethu okungaba usizo ekuhlonzeni ofile noma ophilayo, nokwazi isimo sempilo akuso.

### Inhlanzeko
Ukwabelana nokusebenzisa isichwayo esisodwa kubangela izinhlwithamsoco *(parasites)* nezifo zezintwala, kufana nokuwabelana nokusebensiza isigqoko esisodwa, njengoba izintwala zingasala esichwayeni noma zshiye amaqhimizan azo kuso, kubhebheke izintwala,  ( fleas, mite), Ukhunta, nezinye Izinto ezingcolile. Abasemzini owodwa kuvamile ukuthi babe lane ngesicwayo futhi bathelelane ngezifo.

## Izithombe

File:Egyptian - Wooden Comb - Walters 61306.jpg|Isichwayo saseGibjithe lasendulo, cishe ngekhulu le-15 BC
File:Etruscan - Comb with Lions and Geometric Designs - Walters 71495.jpg|Isichwayo samaEtruscan, cishe ngekhulu lesi-7 BC
File:Scythian comb.jpg|Isichwayo samaScythiya, cishe ngowama- 400 BC
File:KB Knochenkamm.jpg|Isichwayo saseRoma lasendulo, ikhulu lesi-4 AD
File:Kam-med-runer-fra-Vimose DO-4148 2000.jpg|Isichwayo saseVimose, Denmark
File:MaryRose-combs.jpg|Iqoqo lezichwayo ezatholwa emkhunjini obizwa  *Mary Rose*
File:Sculptured Comb in Ivory of the Sixteenth Century Sauvageot Collection.png|Isichwayo sezinyo lendlovu, ikhulu le-16
File:Indian antique comb.jpg|Isichwayo senkimbi saseNdiya, esihlobe ngezinyoni. Sinengosi yokufaka amakha wokuthambisa amazinyo wesichwayo nezinwele.
File:Punjabi Comb.JPG|Isichwayo sasePunjabi sokhuni
File:Nissenkamm-01.jpg|Isichwayo
File:Modern metal comb from Chicago Comb .jpg|Isichwayo senkimbi esikhandwe ngesandla
File:MHNT ETH.AC.NC.203 (black background).jpg|Isichwayo soqalo sabantu ababizwa amaKanak
File:Wooden comb1.jpg|Isichwayo sokhuni saseNepali.



## Amaphatho